Predkladacia správa

Ministerstvo výstavby a regionálneho rozvoja SR predkladá na rokovanie vlády SR Informáciu o Komunikačných akčných plánoch riadiacich orgánov pre Sektorový operačný program Ľudské zdroje, Sektorový operačný program Priemysel a služby, Sektorový operačný program Poľnohospodárstvo a rozvoj vidieka, Jednotný programový dokument Nuts II - Bratislava cieľ 2, Operačný program Základná infraštruktúra.

Materiál je predkladaný na základe uznesenia vlády SR č. 568/2003 B.3.,
v ktorom je uložené ministrovi výstavby a regionálneho rozvoja SR, podpredsedovi vlády a ministrovi hospodárstva, ministrovi pôdohospodárstva a ministrovi práce, sociálnych vecí a rodiny po schválení komunikačných akčných plánov relevantných programových doplnkov monitorovacími výbormi a po podpise zmluvy „Rámec podpory Spoločenstva“, predložiť tieto vláde na vedomie.

V nadväznosti na  splnenie uznesenia vlády SR č. 568/2003 B.3., Ministerstvo výstavby a regionálneho rozvoja SR predkladá nasledovnú informáciu so zohľadnením súčasného stavu Komunikačných akčných plánoch riadiacich orgánov operačných programov. 

Komunikačný akčný plán Riadiaceho orgánu pre Sektorový operačný program Ľudské zdroje (KAP RO pre  SOP ĽZ) bol schválený Monitorovacím výborom pre SOP ĽZ dňa 9. 12. 2003.

Komunikačný akčný plán Riadiaceho orgánu pre Sektorový operačný program Priemysel a služby (KAP RO pre  SOP PS) bol schválený Monitorovacím výborom pre SOP PS dňa 24.11.2003.

Návrh  Komunikačného akčného plánu Riadiaceho orgánu pre Sektorový operačný program Poľnohospodárstvo a rozvoj vidieka (KAP RO pre PaRV) nebol schválený Monitorovacím výborom pre SOP PaRV (MV pre SOP PaRV) a z tohoto dôvodu sa v uvedenom materiáli ešte vyskytnú zmeny. Predpokladaný termín konania zasadnutia MV pre SOP PaRV je v prvom štvrťroku 2004.

Dňa 15.12.2003 sa uskutočnilo zasadnutie Monitorovacieho výboru pre Jednotný programový dokument Nuts II - Bratislava cieľ 2 (MV pre SPD 2). Na tomto zasadnutí bol schválený Programový doplnok pre SPD 2. Súčasťou tohto dokumentu však nebola definitívna verzia Komunikačného akčného plánu Riadiaceho orgánu pre SPD 2 (KAP RO pre SPD 2). KAP RO pre SPD 2 sa bude ešte meniť v závislosti na pripomienky Bratislavského samosprávneho kraja. Harmonogram ako aj finančné čiastky uvádzané v súčasnom návrhu  sú len rámcové. Definitívna verzia bude schválená v prvom štvrťroku 2004. 

Komunikačný akčný plán Riadiaceho orgánu pre Operačný program Základná infraštruktúra (KAP pre OP ZI) bol schválený Monitorovacím výborom pre Operačný program Základná infraštruktúra (MV pre OP ZI) dňa 1. 12. 2003.